అంగ్క్రిష్ రఘువంశీ

అంగ్క్రిష్ రఘువంశీ (జననం 5 జూన్ 2004) భారతీయ క్రికెటర్. ఆయన 2022 ఐసీసీ అండర్-19 క్రికెట్ ప్రపంచ కప్‌లో భారత జాతీయ అండర్-19 క్రికెట్ జట్టు తరపున ఆడాడు. అంగ్క్రిష్ రఘువంశీ 2024 ఇండియన్ ప్రీమియర్ లీగ్‌ లో కోల్‌కతా నైట్ రైడర్స్‌ తరపున ఆడాడు.

అంగ్క్రిష్ రఘువంశీ అక్టోబర్ 2023లో హర్యానాతో జరిగిన మ్యాచ్‌లో ముంబై తరపున తన టీ20 అరంగేట్రం చేశాడు. 2023 నవంబర్ 20న సిక్కింతో జరిగిన మ్యాచ్‌లో ముంబై తరపున లిస్ట్ ఏ క్రికెట్ అరంగేట్రం చేశాడు.

రఘువంశీ ఢిల్లీలో జన్మించి 11 సంవత్సరాల వయసులో ముంబైకి మకాం మార్చాడు, అక్కడ అభిషేక్ నాయర్, ఓంకార్ సాల్విల మార్గదర్శకత్వంలో తన క్రికెట్ శిక్షణను ప్రారంభించాడు.

ఇండియన్ ప్రీమియర్ లీగ్ 
రఘువంశీ ఐపీఎల్‌ 2024 వేలంలో కోల్‌కతా నైట్‌రైడర్స్ అతన్ని 20 లక్షలకు కొనుగోలు చేసింది.

రఘువంశీ 2024లో కోల్‌కతా నైట్‌రైడర్స్ తరపున ఇండియన్ ప్రీమియర్ లీగ్‌లో అరంగేట్రం చేసి ఢిల్లీ క్యాపిటల్స్‌తో జరిగిన తన మొదటి మ్యాచ్‌లో 27 బంతుల్లో 54 పరుగులు చేశాడు.

తొలినాళ్ళ జీవితం
అంగ్క్రిష్ రఘువంశీ 2004లో న్యూఢిల్లీలో జన్మించి తరువాత క్రికెట్‌లో తన కెరీర్‌ను కొనసాగించడానికి ముంబైకి వెళ్లాడు. అతని తండ్రి అవనీష్ రఘువంశీ మాజీ టెన్నిస్ ఆటగాడు, తల్లి మలికా రఘువంశీ బాస్కెట్‌బాల్ క్రీడాకారిణి.

 మూలాలు 

వర్గం:భారతీయ క్రికెట్ క్రీడాకారులు
వర్గం:2004 జననాలు
వర్గం:జీవిస్తున్న ప్రజలు
వర్గం:క్రికెట్ క్రీడాకారులు
వర్గం:ఇండియన్ ప్రీమియర్ లీగ్ క్రికెట్ క్రీడాకారులు